als_Latn dik_Latn sag_Latn
PD mbetet vetëm: Edhe Nard Ndoka gati të largohet nëse nuk i jepet Bashkia Lezhë
PDK kërkon me çdo kush Bashkinë e Lezhës si zonë të lirë. PDK ka promovuar milionerin Eduard Ndocaj si kandidat ndërkohë që PD ka shpallur kandidat tjetër.
PDK nuk tërhiqet nga kandidatura e saj dhe është gati të largohet nga koalicioni nëse PD nuk bën marrveshje,
Ja çfarë thuahet në deklaratën e PDK: “Ndoshta demokristianët e vërtetë nuk e kanë kuptuar siç duhet dhe sa duhet mesazhin e bashkimit të Fronti Demokristian Shqiptar dhe Partisë Demokristiane Shqiptare në një aleancë politike, e cila nuk krijon përçarje apo alternativa të ndryshme politike duke përdorur emrin demokristian, apo edhe më keq duke e keqpërdorur filozofinë dhe logon demokristiane. Ngjarjet e fundit po dëshmojnë faktin se filozofia demokristiane e logoja demokristiane janë keqpërdorur për interesa të ngushta apo edhe më keq, janë përdorur si kalë troje nga subjektet e tjera politike që nuk e kanë dashur asnjëherë një alternativë politike demokristiane në vend.
Bashkimi politik në një aleancë mes Frontit Demokristian Shqiptar e Partisë Demokristiane ndodhi në një moment delikat për perspektivën demokristiane në politikën shqiptar si dhe për vetë sistemin politik shqiptar. Bashkimi mes FDSH e PDK erdhi në një moment, kur kundërshtarët ishin të bindur se ringritja demokristiane ishte mision i pamundur dhe në një moment, ku demokristianët e vërtetë nuk ishin një alternativë reale politike në vend, por zgjatje e një subjekti tjetër politik të djathtë.
Ardhja e Eduart Ndocaj tek PDK është një shpresë e një garanci e re për alternativën demokristiane në vend. Eduart Ndocaj, njihet si një person me një popullaritet të lartë, për një formim origjinal demokristian dhe mbi të gjitha njihet si lider që nuk u trembet sfidave, që gjërat e lehta e të dhuruar nuk i pranon dhe gjithmonë ka besim tek këmbëngulja dhe puna në grup. Ndoshta këto cilësi i ka nga eksperienca e tij e sipërmarrësit në ndërtim. Jo vetëm kaq, por Eduart Ndocaj, është një lider shumë sensibël për fenomenet sociale e mbi të gjitha për njerëzit nën nevojë. Kjo është edhe baza e filozofisë demokristiane e cila shtetin e konceptin si një shërbim për qytetarët. Po ashtu edhe Nard Ndoka, njihet si një lider që nuk rrëmbehen nga emocionet, që preferon të reagojë rrallë për çështjet, por gjithmonë duke qëlluar në shenjë. Ajo që ndoshta pritej që në fillim e që akoma nuk ka ndodhur është fakti se demokristianët kanë pritur që dyshen Ndocaj dhe Ndoka ta shikojnë së bashku në terren duke u takuar dhe u konsultuar me elektoratin dhe qytetarët. Megjithatë, situata politike në vend nuk e ka bërë të mundur një gjë të tillë. Kryetari Ndoka ka pasur shumë angazhime si deputet dhe anëtar i komisionit të Ligjeve, po ashtu edhe për çështje të një intensiteti të lartë politik. Po ashtu edhe z. Ndocaj, zv. Kryetari, ka pasur angazhime intensive që lidhen me ringritjen e PDK, kryesisht në Veri të Shqipërisë, në Lezhë, Mirditë dhe në zonat e tjera. Sapo është hapur një seli me standarde bashkëkohore e PDK, Dega Lezhë e cila do të jetë në shërbim të gjithë qarkut Lezhë. Z. Ndocaj ka një sfidë të rëndësishme, garimin për Kryetar Bashkie në Lezhë. Sintonia mes z. Ndocaj dhe z. Ndoka deri tani ka qenë e sinqertë dhe koherentë, pasi kandidatura e z. Ndocaj është një shërbim për PDK, për të gjithë demokristianët e mbi të gjitha për qytetarët e Lezhës. Sfidat politike të PDK janë të vështira, por jo të paarritshme dhe sigurisht dyshja Ndocaj e Ndoka janë një garanci për të rikthyer PDK në nivelin e një alternative reale, të fortë e besueshme në sistemin politik shqiptar.
Vetë sistemi politik shqiptar ka nevojë edhe për alternativa të reja si pjesë të ideologjisë të Djathtë në vend. PDK, është një filozofi e Djathtë, por nuk është për hije apo për numër, por për të dhënë kontributin e saj në bashkësinë e kontributeve të të Djathtës shqiptare.
Ndoka ashtu siç ka bërë që nga firmosja e marrëveshjes e FDSH e PDK, ka mbështetur kandidaturën e z. Ndocaj për Kryetar Bashkie, jo vetëm si Kandidat të PDK, por të gjithë të Djathtës. Kjo edhe për faktin se PDK është në koalicion me të Djathtë dhe për këtë ka arsye politike që të ketë edhe pretendimet e veta politike, që nuk bien në kundërshtim me të gjithë të Djathtën, por e forcojnë atë duke i garantuar një fitore me një kandidat të fortë në Lezhë.
z. Ndoka sipas burimeve edhe të shtypit të shkruar ndër të tjera i ka kërkuar PD që Lezha të jetë një zonë e lirë e PDK që do të thotë se Eduart Ndocaj duhet të jetë kandidati i vetëm i krejt të Djathtës.
als_Latn als_Latn als_Latn als_Latn als_Latn als_Latn als_Latn als_Latn als_Latn